b"\n_START_ARTICLE_\nUSS Manhattan (1863)\n_START_SECTION_\nPalvelus\n_START_PARAGRAPH_\nV\xc3\xa4litt\xc3\xb6m\xc3\xa4sti palvelukseenoton j\xc3\xa4lkeen alus purjehti Meksikonlahdelle, miss\xc3\xa4 se liittyi Farragutin laivasto-osastoon. Osaston mukana alus osallistui 5. elokuuta voitokkaaseen Mobilenlahden taisteluun, jossa se muodosti kolmen muun monitorin USS Tecumsehin, USS Winnebagon ja USS Chickasaw'n kanssa suojasi osaston puurunkoisia aluksia Fort Morganin tykkitulelta._NEWLINE_Alus kohtasi taistelussa konfederaation t\xc3\xb6rm\xc3\xa4yskeulalla varustetun ironclad aluksen CSS Tennesseen, jonka antautumisen se vastaanotti. Konfederaation laivaston antaudutua aluksen tykit tulittivat Fort Morgania konfederaation viimeist\xc3\xa4 tukikohtaa alueella. Linnake antautui 23. elokuuta._NEWLINE_Marraskuussa alus siirtyi New Orleansiin ja edelleen Red Riverin suulle, miss\xc3\xa4 se viipyi aina toukokuuhun 1865. Alus palasi New Orleansiin, miss\xc3\xa4 se makasi elokuusta alkaen reserviin sijoitettuna ankkurissa. Alus nimettiin 15. kes\xc3\xa4kuuta 1869 uudelleen USS Neptuneksi ja alkeper\xc3\xa4inen nimi palautettiin 10. elokuuta._NEWLINE_Vuonna 1870 alus siirrettiin Key Westiin, miss\xc3\xa4 se oli hetken ankkurissa. Alus jatkoi matkaansa Philadelphiaan, miss\xc3\xa4 se modernisoitiin 1872-1873. Alus palautettiin 19. marraskuuta 1873 palvelukseen ja se palasi Key Westiin osallistuakseen laivaston sotaharjoituksiin ennen matkan jatkamista Pensacolaan._NEWLINE_Alus l\xc3\xa4hti 25. huhtikuuta 1876 Floridan l\xc3\xa4nsirannikolta Port Royaliin Etel\xc3\xa4-Carolinaan. Alus partioi rannikon edustalla kes\xc3\xa4kuuhun 1877, jolloin se l\xc3\xa4hti Norfolkiin Virginiaan. Vuotta my\xc3\xb6hemmin alus hinattiin Jamesjokea yl\xc3\xb6s ja se ankkuroitiin Brandoniin. Alus siirrettiin 1881 City Pointiin ja edelleen 1888 Richmondiin. Lopulta alus siirrettiin Philadelphiaan, jossa se makasi ankkurissa League Islandilla aina vuosisadan vaihteeseen. Alus poistettiin laivastoluettelosta 14. joulukuuta 1901 ja myytiin 24. maaliskuuta 1902."